Samsung ने लॉन्च किया 5000mah बैटरी वाला गजब का टैबलेट - Live Cities
HomeHI-FISamsung ने लॉन्च किया 5000mah बैटरी वाला गजब का टैबलेट
लाइव सिटीज डेस्क : सैमसंग ने चुपचाप टैब ए सीरीज़ का नया टैबलेट वियतनाम में लॉन्च कर दिया है. Galaxy Tab A 8.0 (2017) नाम से आया ये टैबलेट इस सीरीज़ में2015 के बाद पेश किया गया 8 इंच वाला पहला अपग्रेड है. पिछले मॉडल की तुलना में नए मॉडल में मामूली बदलाव किए गए हैं जो बैटरी क्षमता और कैमरा सेटअप से संबंधित हैं. नए सैमसंग गैलेक्सी टैब ए 8.0 (2017) की कीमत 6,490,000 वियतनामी डॉलर यानी करीब 18,200 रुपये है.
गौरतलब है कि इस दाम में 4जी एलटीई वेरिएंट बेचा जा रहा है. स्पेसिफिकेशन की बात करें तो इस टैब में 8 इंच का डब्ल्यूएक्सजीए डिस्प्ले है. इसमें1.4 गीगाहर्ट्ज़ क्वाड-कोर स्नैपड्रैगन 425 चिपसेट के साथ 2 जीबी रैम दिए गए हैं. इनबिल्ट स्टोरेज 16 जीबी है और 256 जीबी तक के माइक्रोएसडी कार्ड के लिए सपोर्ट भी मौज़ूद है. यह एंड्रॉयड 7.1 नूगा चलता है. आप एक नैनो सिम इस्तेमाल कर सकते हैं और वॉयस कॉलिंग सपोर्ट के बारे में अभी फिलहाल जानकारी नहीं दी गई है.
2015 मॉडल की तुलना में गैलेक्सी टैब ए 8.0 (2017) में कैमरा डिपार्टमेंट बदल गया है. यह 8 मेगापिक्सल के प्राइमरी कैमरे के साथ आता है जो एफ/1.9 अपर्चर और फ्लैश से लैस है. याद रहे कि पुराना मॉडल 5 मेगापिक्सल के कैमरे के साथ आता था और इसके फ्रंट पैनल पर 2 मेगापिक्सल का सेंसर था.
गैलेक्सी टैब ए 8.0 (2017) के कनेक्टिविटी फीचर में 4जी एलटीई, वाई-फाई ए/बी/जी/एन, ब्लूटूथ 4.2, 3.5 एमएम जैक और जीपीएस शामिल हैं. 5000 एमएएच की बड़ी बैटरी के कारण यह टैबलेट 2015 वाले मॉडल से ज़्यादा मोटा और वज़नदार है. फिलहाल, यह साफ नहीं है कि इस टैबलेट को भारत में लॉन्च किया जाएगा या नहीं.
यह भी पढ़ें – 6 इंच का फुलविज़न डिस्प्ले वाले LG V30 से उठा पर्दा
रिलायंस JIO दे रहा है 25GB मुफ्त डेटा, पढ़िए शर्त क्या है?
राज पंचक : 9 सितंबर तक भूलकर भी न करें ये काम
September 7, 2017 team livecities धर्म-अध्यात्म 0
लाइव सिटीज डेस्क : भारतीय ज्योतिष में पंचक को अशुभ माना गया है. पंचक के दौरान कुछ खास काम करना अच्छा नहीं माना गया है. पंचक पांच दिनों तक होता है जो वर्ष में कई बार […]